**hooldusleping nr** xX

**xxx**, registrikood xxx, aadress xxx, keda esindab juhatuse liige xx (edaspidi **Tellija**)

ja

**osaühing EESTI KRAANAVABRIK**, registrikood 10431055 , aadress Tähetorni tn 21a, 11625 Tallinn, keda esindab juhatuse liige Rain Johanson (edaspidi **Hooldaja**)

edaspidi nimetatud käesolevas lepingus (edaspidi **Leping**) koos Pooled ja eraldi Pool, leppisid kokku alljärgnevas:

**1. Lepingu objekt**

1.1. Hooldaja kohustub hooldama alljärgnevaid seadmeid Lepingus kokkulepitud tingimustel ja korras (edaspidi **Töö**):

xx – xx tk

xx – xx tk

xx – xx tk

1.2. Tellija kohustub andma Hooldajale Töö teostamiseks vajalikku Lepingus kokku lepitud informatsiooni ja vahendeid ning tasuma Töö eest.

**2. Töö ja selle vastuvõtmine**

2.1. Lepingu alusel teostatav Töö jaguneb korraliseks hoolduseks ja korraliseks katsetuseks.

2.2. Seadmete korralist hooldust teostatakse üldjuhul üks kord kalendriaasta jooksul ning see Töö sisaldab järgmisi tegevusi:

- xxx

- xxx

- xxx

2.3. Seadmete korralist katsetust teostatakse üldjuhul üks kord kolme kalendriaasta jooksul ning see Töö sisaldab järgmisi tegevusi:

- xxx

- xxx

- xxx

2.4. Lepingu alusel võib vastavalt Poolte kokkuleppele teostada ka seadmete erakorralist hooldust, sealhulgas vigade diagnostikat ja seadmete remonti.

2.5. Tellija esitab tellimuse Hooldaja e-posti aadressile hooldus@kraana.ee, misjärel vajadusel lepivad Pooled kokku aja, millal Hooldaja tuleb kohapeale ning tuvastab vea. Hooldaja teostab Töö Poolte kokkulepitud ajal.

2.6. Koheselt pärast Töö teostamist esitab Hooldaja teostatud Töö kohta akti. Juhul kui Tellija viie päeva jooksul akti saamisest ei esita kirjalikku taasesitamist võimaldavas vormis motiveeritud vastuväiteid teostatud Töö kohta, loetakse Töö puudusteta vastuvõetuks.

2.7. Juhul kui Töös esinesid puudused, kohustub Hooldaja need kõrvaldama Poolte kokkulepitud ajal.

2.8. Juhul kui Hooldaja ei nõustu Tellija väidetega puuduste kohta, võib ta nõuda Tööle ekspertiisi määramist. Ekspertiis tellitakse Poolte kokkulepitud eksperdilt, ekspertiisi kulud katab Hooldaja. Kui ekspertiis kinnitab Tellija väidete alusetust, on Tellija kohustatud Töövõtja nõudel ekspertiisi kulud hüvitama.

2.9. Pärast Töö vastuvõtmist Tellija poolt on Hooldajal õigus Lepinguga kokkulepitud tasule.

**3. Tasu**

3.1. Tellija tasub Töö eest vastavalt esitatud pakkumisele (Lisa 1) ja Hooldaja hinnakirjale (Lisa 2).

3.2. Pärast kalendriaasta möödumist Lepingu sõlmimisest on Hooldajalõigus hinnakirja ühepoolselt muuta, teavitades sellest Tellijat vähemalt 30 päeva enne hinnakirja muudatuste jõustumist. Kui Tellija ei nõustu hinnakirja muudatustega, on Tellijal õigus Leping üles öelda 30-päevase etteteatamisega alates hinnakirja muudatuste kohta teate saamisest. Kui Tellija ei ütle Lepingut üles 30 päeva jooksul alates hinnakirja muudatuste kohta teate saamisest, loetakse, et ta on hinnakirja muudatustega nõustunud.

3.3. Tellija kohustub tasuma Hooldaja esitatud arve 14 päeva jooksul alates arve esitamisest.

3.4. Hooldaja annab Tellijale soodustuse varuosadelt 10%.

**4. Poolte õigused ja kohustused**

4.1. Tellijal on õigus jooksvalt kontrollida Töö teostamise käiku. Hooldaja on kohustatud koheselt informeerima Tellijat Töö teostamise käigus tekkinud probleemidest ning nõudma Tellija juhiseid ja informatsiooni.

4.2. Juhul kui Hooldaja avastab Töö teostamise käigus kulunud osasid, mis ohustab seadme ohutut kasutamist, peab Hooldaja sellest viivitamatult Tellijat teavitama.

4.3. Tellija tagab hooldatavale seadmele ohutu ja vaba ligipääsu Töö teostamiseks vajalikele seadmetele ja abivahenditele.

4.4. Tellija tagab enda kulul Hooldajale Töö teostamiseks vajaliku elektri ja/või suruõhu kasutamise võimaluse.

# 5. Poolte vastutus

5.1. Lepinguga võetud kohustuse täitmata jätmise või mittenõuetekohase täitmise eest vastutavad Pooled Lepinguga ja seadustega kehtestatud ulatuses ja korras.

5.2. Hooldaja vastutab Tellija ees oma alltöövõtja poolt alltöövõtulepingu alusel tehtavate tööde kvaliteedi ja nõuetekohase täitmise eest.

5.3. Lepinguga määratud maksetähtaegade rikkumise korral on Hooldajal õigus nõuda Tellijalt viivitusintressi 0,15%tasumisele kuuluvast summast päevas iga viivitatud päeva eest.

5.4. Poolte kokkulepitud Töö teostamise tähtaegadest, samuti Töö teostamise käigus või garantiiajal avastatud puuduste kõrvaldamise tähtaegadest mittekinnipidamise korral on Tellijal õigus nõuda Hooldajalt viivitusintressi 0,15% teostamata Töö maksumusest/puuduste kõrvaldamise maksumusest iga tähtaega ületava päeva eest.

5.5. Lepingut rikkunud Pool kohustub teise Poole nõudel hüvitama kahju, mida leppetrahv ei kata.

**6. Garantii**

6.1. Garantii tingimused on sätestatud Hooldaja garantiitingimustes (<https://kraana.ee/ekv-garantiitingimused/>).

6.2. Garantiiperiood algab Tellija poolt Töö vastuvõtmise päevast. Tööle antava garantii tähtaeg on kuus kuud.

6.3. Kui Tellija ei telli korralist hooldust või korralist katsetust Lepingus ettenähtud sagedusega või teostab Töö ise või tellib Töö teostamise Hooldaja poolt volitamata kolmandalt isikult, siis Hooldaja ei vastuta seadmete nõuetekohase toimimise eest ning Hooldaja võib Tellijale antud garantii üles öelda.

**7. Teated ja vorminõuded**

7.1. Poolte vahelised Lepinguga seotud teated peavad olema esitatud teisele Poolele vähemalt kirjalikku taasesitamist võimaldavas vormis, välja arvatud, kui teate edastamisel teisele Poolele ei ole õiguslikke tagajärgi.

7.2. Teade loetakse kätte antuks, kui:

7.2.1. teade on üle antud allkirja vastu või;

7.2.2. teade on saadetud postiasutuse poolt tähtkirjaga Lepingus toodud aadressil ja postitamisest on möödunud viis päeva;

7.2.3. teade on edastatud e-kirja teel Lepingus toodud aadressil ning postitamisest on möödunud kolm päeva või kui teine Pool on kinnitanud kirjalikku taasesitamist võimaldavas vormis kirja kättesaamist.

7.3. Informatsioonilise iseloomuga teadet võib edastada vabas vormis, eelkõige telefoni teel või elektroonilisi sidekanaleid kasutades.

**8. Lepingu rikkumise vabandatavus**

8.1 Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mida Pooled ei saanud mõjutada, ei võinud, ega pidanud ette nägema ega ära hoidma (edaspidi **vääramatu jõud**). Vääramatu jõu asjaolude olemasolu peab olema tõendatav ning vaatamata eelnimetatud ettenägemata asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil vääramatu jõu asjaolu takistas kohustuse täitmist.

8.2. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest viivitamatult teatama teisele Poolele vahenditega, mis tagavad teate kiireima edastamise.

**9. Lõppsätted**

9.1. Leping jõustub selle hilisemast allkirjastamisest ja on sõlmitud tähtajatuna.

9.2. Kumbki Pool võib Lepingu korraliselt üles öelda, teatades teisele Poolele ette vähemalt kolm kuud. Lepingu ülesütlemine ei vabasta Pooli kohustusest täita Lepingust kuni ülesütlemiseni tekkinud kohustusi.

9.2. Lepingu sõlmimisega kaotavad oma kehtivuse kõik varasemad Poolte vahelised sama Lepingu esemega seotud kokkulepped.

9.3. Lepingule kohaldatakse Eesti Vabariigi õigust. Lepingu tõlgendamisel juhinduvad Pooled võlaõigusseaduse § 29 sätetest.

9.4 Lepingu täitmise, muutmise ja lõpetamisega seotud lahkarvamused Poolte vahel lahendatakse eelkõige läbirääkimiste teel. Juhul kui läbirääkimiste teel kokkulepet ei saavutata, lahendatakse vaidlus Harju Maakohtus.

9.5. Poolel on õigus loovutada Lepingust tulenevaid nõudeõigusi kolmandatele isikutele ainult teise Poole kirjalikul nõusolekul.

9.6. Leping on koostatud eesti keeles ja allkirjastatud digitaalselt.

**10. Poolte kontaktandmed**

10.1. Tellija esindaja

Lepingulistes küsimustes:

Tel:

E-post:

Tehnilistes küsimustes, sh akteerimine:

Tel:

E-post:

10.2 Hooldaja esindaja

Tel:

E-post:

**POOLTE ALLKIRJAD**

Tellija: Hooldaja:

/allkirjastatud digitaalselt/ /allkirjastatud digitaalselt/